pythainlp/thai-wiki-dataset-v3 huggingface dataset:
จิทัศ ศรสงคราม

ร้อยเอก จิทัศ ศรสงคราม (เกิด 6 สิงหาคม พ.ศ. 2517) เป็นสถาปนิกและนักธุรกิจอสังหาริมทรัพย์ชาวไทย เป็นบุตรคนเดียวของสินธู ศรสงคราม กับท่านผู้หญิงทัศนาวลัย ศรสงคราม และเป็นพระนัดดาเพียงคนเดียวในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
== ประวัติ ==
=== ชีวิตตอนต้น ===
จิทัศเกิดเมื่อวันที่ 6 สิงหาคม พ.ศ. 2517 ที่ประเทศสวิตเซอร์แลนด์ เป็นบุตรชายคนเดียวของสินธู ศรสงคราม กับท่านผู้หญิงทัศนาวลัย ศรสงคราม (สกุลเดิม รัตนกุล เสรีเริงฤทธิ์) มารดาเป็นพระธิดาเพียงคนเดียวของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
จิทัศสำเร็จการศึกษาระดับปริญญาโทสาขาวิชาสถาปัตยกรรมศาสตร์ มหาวิทยาลัยโคลัมเบีย รัฐนิวยอร์ก สหรัฐ
=== สมรส ===
จิทัศสมรสกับเจสสิก้า มิกเคลิช สุภาพสตรีลูกครึ่งไทย-สวิตเซอร์แลนด์ อดีตนักแสดง และเป็นบุตรสาวของอังคนา ลุลิตานนท์ นักธุรกิจด้านส่งออกผ้าไหมไทย ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นการส่วนพระองค์ในงานฉลองมงคลสมรส ณ  ห้องออเธอร์เลานจ์ โรงแรมแมนดาริน โอเรียนเต็ล เมื่อวันที่ 5 มิถุนายน พ.ศ. 2553 พร้อมพระราชทานพรแก่คู่บ่าวสาวว่า  ขอให้มีความสุขในการครองเรือน และมีชีวิตคู่ยืนยาว รักกันตลอดไป ทั้งสองมีบุตรด้วยกันหนึ่งคน
== การทำงาน ==
จิทัศเคยรับราชการทหารสังกัดสำนักโยธาธิการ สำนักงานปลัดกระทรวงกลาโหม เป็นทหารนอกราชการสังกัดกองทัพบก ครั้นเมื่อวันที่ 7 มกราคม พ.ศ. 2551 มีพระบรมราชโองการโปรดเกล้าฯ แต่งตั้งให้เขาเป็นราชองครักษ์พิเศษ และวันที่ 13 ตุลาคมปีเดียวกัน มีพระบรมราชโองการโปรดเกล้าฯ แต่งตั้งเป็นนายทหารพิเศษ ประจำกรมทหารราบที่ 1 มหาดเล็กรักษาพระองค์
จิทัศดำรงตำแหน่งเป็นกรรมการมูลนิธิสมเด็จพระพันวัสสาอัยยิกาเจ้า ดำรงตำแหน่งเป็นผู้จัดการตลาดบองมาร์เช่ และเป็นที่ปรึกษามูลนิธิเพื่อสถาบันราชานุกูล ในพระอุปถัมภ์ฯ นอกจากนี้ยังดำรงตำแหน่งเป็นกรรมการผู้จัดการบริษัท รัจนาการ แมเนจเม้นท์ จํากัด
จิทัศเป็นผู้ออกแบบตกแต่งภายใน ร้านภูฟ้า สาขาบอง มาร์เช่ และเป็นผู้ออกแบบและควบคุมการก่อสร้างอาคารสำนักงานมูลนิธิเพื่อสถาบันราชานุกูล ในพระอุปถัมภ์ฯ แล้วเสร็จเมื่อ พ.ศ. 2558
== เกียรติยศ ==
=== เครื่องราชอิสริยาภรณ์ ===
=== ยศทหาร ===
ร้อยเอก (7 มกราคม พ.ศ. 2551)
== ลำดับสาแหรก ==
== อ้างอิง ==
สถาปนิกชาวไทย
ทหารบกชาวไทย
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
บุคคลจากโรงเรียนสาธิตแห่งมหาวิทยาลัยเกษตรศาสตร์
ผู้ได้รับเครื่องราชอิสริยาภรณ์ จ.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.จ.ว.
สกุลศรสงคราม
ราชสกุลมหิดล
สกุลรัตนกุล เสรีเริงฤทธิ์
ราชองครักษ์พิเศษ
สตอร์มทรูปเปอร์

สตอร์มทรูปเปอร์ (Stormtrooper) หรือกองพันพายุเป็นหน่วยทหารในเรื่องแต่งชุดสตาร์ วอร์ส (Star Wars) สร้างโดยจอร์จ ลูคัส ซึ่งมีบทบาทครั้งแรกในภาพยนตร์สตาร์ วอร์ส เอพพิโซด 4: ความหวังใหม่ ที่ออกฉายในปี ค.ศ. 1977 สตอร์มทรูปเปอร์เป็นกองทหารภาคพื้นดินของจักรวรรดิกาแลกติกภายใต้ผู้นำคือจักรพรรดิพัลพาทีนหรือดาร์ธ ซิเดียส และผู้บัญชาการที่โดดเด่นอย่างดาร์ธ เวเดอร์ และวิลฮัฟ ทาร์คิน ก่อนที่จะมาทำหน้าที่ให้กับปฐมภาคี ในภาพยนตร์เรื่องสตาร์ วอร์ส เอพพิโซด 7: อุบัติการณ์แห่งพลัง ที่ออกฉายในปี ค.ศ. 2015  ภายใต้อำนาจของผู้นำสูงสุดสโนค และผู้บัญชาการที่โดดเด่นอย่างไคโล เร็น และนายพลฮักซ์
== ประวัติ ==
ใน กองทัพโคลนส์จู่โจม โคลนทรูปเปอร์รุ่นแรกนั้นเกิดจากการดัดแปลงพันธุกรรมโดยมีต้นแบบมาจากแจงโก้ เฟทท์ เพื่อเป็นทหารของกองทัพสาธารณรัฐในสงครามโคลน ซึ่งใน ซิธชำระแค้น โคลนทรูปเปอร์ได้รับคำสั่งที่ 66 จากสมุหนายกพัลพาทีนให้มีกวาดล้างนิกายเจไดให้หมดสิ้น โดยกองร้อยที่ 501 ได้กลายมาเป็นสตอร์มทรูปเปอร์รุ่นแรก ในขณะที่โคลนตัวอื่นๆได้ถูกยกเลิกไปหมดแล้ว
===ชุดเกราะของสตอร์มทรูปเปอร์===
===สตอร์มทรูปเปอร์รูปแบบพิเศษ===

ในสตาร์ วอร์ส ไตรภาคเดิมได้มีการพบเห็นสตอร์มทรูปเปอร์รูปแบบพิเศษในหลายหน่วย รวมไปถึง:
แซนด์ทรูปเปอร์ พบเห็นในโลกทะเลทรายลักษณะเดียวกับทาทูอีน ระหว่างสตาร์ วอร์ส และในสตาร์ วอร์ส: อุบัติการณ์แห่งพลัง แซนด์ทรูปเปอร์มีลักษณะเด่นคือมีแผ่นพาดอยู่ที่ไหล่ซึ่งมีทั้งสีดำ, สีขาว หรือสีส้ม มีเครื่องหมายที่แตกต่างกันอยู่ด้านหลังของหมวก ชุดเกราะส่วนหัวเข่าเป็นรูปทรงเพชร และชุดเกราะส่วนท้องที่แตกต่างกันกับสตอร์มทรูปเปอร์ปกติเล็กน้อย
สโนว์ทรูปเปอร์ พบเห็นในจักรวรรดิเอมไพร์โต้กลับ บนดาวฮอธ และในสตาร์ วอร์ส: อุบัติการณ์แห่งพลัง เป็นสตอร์มทรูปเปอร์ที่สามารถอยู่ได้ในอุณหภูมิที่ต่ำกว่าศูนย์องศา รวมถึงหมวกและชุดเกราะที่มีความแตกต่างจากสตอร์มทรูปเปอร์ปกติ
อิมพีเรียลสเคาท์ทรูปเปอร์ พบเห็นในการกลับมาของเจได ซึ่งถูกฝึกให้มีทักษะในการเอาตัวรอดในหลายๆภูมิประเทศ
เดธ ทรูปเปอร์ พบเห็นครั้งแรกในโร้ควัน ตํานานสตาร์ วอร์ส ซึ่งทั้งชุดเป็นสีดำทั้งตัว มีความเก่งกาจในระดับชั้นหัวกะทิ  มักจะถูกใช้งานในการลักลอบ จารกรรม และลอบสังหาร นอกจากนั้นยังทำหน้าที่เป็นบอดี้การ์ดส่วนบุคคลให้แก่บุคคลสำคัญของจักรรรดิ
==อิทธิพลต่อวัฒนธรรม==
==ดูเพิ่ม==
กองร้อยที่ 501
โคลนทรูปเปอร์
กัปตันแฟสมา
==อ้างอิง==
==แหล่งข้อมูลอื่น==
StormtrooperในWookiepedia
องค์กรและหน่วยงานในสตาร์ วอร์ส
ตัวละครที่เป็นลูกน้อง
ไวน์สเปน

ไวน์สเปน ที่เป็นที่รู้จักกันดีที่สุดคือ fortified wine Sherry ซึ่งผลิตในภูมิภาค Jerez de la Frontera นอกจากนั้น ไวน์อื่น ๆ ของประเทศสเปนที่มีชื่อเสียง ได้แก่ Rioja, Ribera del Duero, Priorato, Cava และ Penedès
== ดูเพิ่ม ==
ไวน์
== แหล่งข้อมูลอื่น ==
Spain - Wine regions and their wine
Profile of Spanish Wine Regions
Freixenet - Spanish wine producer, sparkling wines world leader
Spanish Wine Podcast and Regional Information
Spanish Wine
Tinto y Blanco 
ไวน์
เครื่องดื่มแอลกอฮอล์สเปน
อัลเดอราน

อัลเดอราน (Alderaan) เป็นดาวเคราะห์ในเรื่องแต่งชุดสตาร์ วอร์ส ปรากฏให้เห็นครั้งแรกในภาพยนตร์ ความหวังใหม่ และ ซิธชำระแค้น รวมทั้งหนังสือนิยาย หนังสือการ์ตูน และเกมในเรื่องแต่งเสริมอีกจำนวนมาก
อัลเดอรานเป็นดาวเคราะห์ดวงที่สองในระบบดาวอัลเดอราน เป็นบ้านเกิดของตัวละครเอกหลายคน ซึ่งรวมถึงเบล ออร์กานา และ อูลิก เคล-โดรมา ดาวอัลเดอรานมีชื่อเสียงเลื่องลือไปทั่วกาแลกซีในเรื่องของความงามอันไม่ถูกทำลาย เนื่องจากชาวอัลเดอรานได้ทำงานอย่างหนักเพื่อดูแลธรรมชาติอันสวยงามไว้ให้ดีที่สุดเท่าที่จะทำได้
ในช่วงการปกครองของจักรวรรดิกาแลกติก ข้าหลวงมอฟฟ์ใหญ่ทาร์คินได้ทำลายดาวอัลเดอรานลงด้วยลำแสงจากดาวมรณะดวงที่หนึ่งในปีที่ 0 แห่งยุทธการยาวิน เพื่อข่มขู่ประชาชนในกาแลกซีให้หวาดกลัวและยอมรับการปกครองของจักรวรรดิ
== แหล่งข้อมูลอื่น ==
Alderaan ใน Star Wars Databank
Alderaan ใน Wookieepedia: The Star Wars Wiki
ดาวเคราะห์ในสตาร์ วอร์ส
สถานที่ในสตาร์ วอร์ส
ถั่วแปบ (พืช)

ถั่วแปบ เป็นชื่อไม้เถาชนิด Dolichos lablab L. ในวงศ์ Leguminosae ดอกสีม่วงฝักแบน ๆ ภาษากะเหรี่ยงเรียก เบ่าะบาสะ ถั่วแปบเป็นพืชตระกูลถั่วที่มีแหล่งกระจายพันธุ์มาจากประเทศอินเดีย แล้วจึงกระจายพันธุ์ไปทางภูมิประเทศแบบเขตร้อนหรือร้อนชื้น ถั่วแปบมีโครโมโซมเป็นดิพลอยด์ (2n=22) จำนวน 11 คู่ ที่มีอายุข้ามปี โดยทั่วไปมี 2 ชนิด คือถั่วแปบเขียว (สีฝักจะมีสีเขียวเข้ม) และถั่วแปบขาว (ลักษณะฝักจะมีสีเขียวซีดขาว)
== ลักษณะทางพฤกษศาสตร์ ==
ต้นถั่วแปบมีลำต้นเป็นไม้เลื้อยลำต้นบิด มีขนเล็กน้อย สูงประมาณ 1.5 เมตร - 3 เมตร บางพันธ์อาจสูงได้ถึงประมาณ 9 เมตร  ลักษณะของใบ เป็นใบประกอบ  3 ใบ คล้ายรูปไข่ปลายเรียวแหลม ดอกมี 2 ชนิดคือ ชนิดดอกสีขาว และชนิดดอกสีม่วง เมล็ดอ่อนจะมีสีเขียว เมื่อแก่จะมีสีน้ำตาลเข้ม หรือเป็นสีดำเมื่อแก่จัด
== การใช้ประโยชน์  ==
ฝักอ่อน เมล็ด ใช้ประกอบอาหาร เช่นแกงส้ม ผักลวกจิ้มกับน้ำพริก   ใช้เป็นสมุนไพรบำรุงร่างกาย แก้อ่อนเพลีย บำรุงธาตุ แก้ไข้ แก้อาการแพ้ ปลูกเป็นพืชอาหารสัตว์ ปลูกเป็นพืชสำหรับทำปุ๋ย หรือเป็นพืชเพื่อการอนุรักษ์ดินและน้ำ
== สารอาหาร ==
ถั่วแปบเป็นพืชตระกูลถั่วที่ให้สารอาหารทางโปรตีนสูง คาร์โบไฮเดรต (กลูโคส กาแลกโทส และกลูตามิเนส) ไขมันชนิดฟอสฟาไทด์ แร่ธาตุ ได้แก่ แคลเซียม เหล็ก ฟอสฟอรัส สังกะสี รวมไปถึงวิตามินเอ วิตามินบี วิตามินซี กรดแพนโรทีนิค
ถั่วแปบยังพบว่ามีสาร ไฟโตฮีแมคกลูตินิน (Phytohemagglutinine) ที่ช่วยในการเร่งการผลิตเม็ดเลือดขาวของร่างกาย ลำต้นของถั่วแปบยังพบว่ามีสารแคโรทีน หรือบีตา-แคโรทีน และสาร ลูเทียน (Lutein) ในส่วนของรากถั่วแปบมีเอนไซม์ชนิดหนึ่ง และกรดอะมิโนแยกอิสระอีกหลายชนิด จึงเหมาะแก่การปลูกถั่วแปบเพื่อบำรุงรักษาดิน
==ภาพ==
ไฟล์:Arya.komak.bulak lor.2019.1.jpg|ต้นถั่วแปบ
ไฟล์:BCBG lablab purpureus 02.jpg|ใบถั่วแปบ
ไฟล์:Labla purpu 130830-0093 tdp.JPG|ฝักถั่วแปบ
ไฟล์:Lablab purpureus.JPG|ดอก
ไฟล์:Lablab purpureus Steve Hurst 1.jpg|เมล็ด
==  อ้างอิง ==
==อ่านเพิ่ม==
== แหล่งข้อมูลอื่น ==
Dolichos bean, Lablab purpureus (L.) Sweet  by the University of Agricultural Sciences, Bangalore, India
JSTOR Global Plants: Lablab purpureus
ผัก
ถั่ว
วงศ์ย่อยถั่ว
สมุนไพร
พืชตรึงไนโตรเจน
สหพันธรัฐพันธมิตรอิสระกาแลกติก

สหพันธรัฐพันธมิตรอิสระกาแลกติก (Galactic Federation of Free Alliances) เป็นหน่วยงานการปกครองในเรื่องแต่งชุดสตาร์ วอร์ส
สหพันธรัฐพันธมิตรอิสระกาแลกติก หรือสหพันธ์กาแลกติก (Galactic Alliance) เป็นหน่วยการปกครองกาแลกซีที่สืบทอดต่อจากสาธารณรัฐกาแลกติกใหม่ ซึ่งปกครองเนื้อที่เกือบทั้งหมดของกาแลกซี สหพันธ์กาแลกติกนี้เป็นหน่วยงานการปกครองแรกนับจากสาธารณรัฐกาแลกติกที่สามารถปกครองเนื้อที่ได้มากขนาดนี้
==ประวัติ==
===การก่อตั้ง, ปีที่ 28 หลังยุทธการยาวิน===
===รวบรวมพันธมิตรทั้งกาแลกซี===
===ตอบโต้ยูซาน วอง===
===ฟื้นฟูกาแลกซี===
===สงครามสวอร์ม===
===สงครามสหพันธ์-พันธมิตรกาแลกติก===
===ยุคหลังสงคราม, ปีที่ 41-127 หลังยุทธการยาวิน===
===จักรวรรดิใหม่===
===ต่อต้านจักรวรรดิของเครยท์===
==รูปแบบการปกครอง==
===อำนาจบริหาร===
===อำนาจนิติบัญญัติ===
===อำนาจตุลาการ===
===สมาชิก===
===ความสัมพันธ์กับนิกายเจไดใหม่===
====สงครามยูซาน วอง====
====ยุคหลังสงคราม, ปีที่ 30-34 หลังยุทธการยาวิน====
====วิกฤติการณ์กิลลิก====
====สงครามกลางเมืองกาแลกติกครั้งที่สอง====
==เศรษฐกิจ==
==สังคมและวัฒนธรรม==
==กำลังทหาร==
===กองทัพป้องกันสหพันธ์กาแลกติก===
===กองยานเฮปัน===
===กองทัพเดนจักรวรรดิ===
===กองยานดาวเคราะห์===
==ภูมิศาสตร์==
==เบื้องหลัง==
===ชื่อ===
ชื่อภาษาอังกฤษของสหพันธรัฐพันธมิตรอิสระกาแลกติกคือ Galactic Federation of Free Alliances ซึ่งย่อได้ว่า GFFA ตัวย่อนี้เป็นตัวย่อเดียวกันกับวลี "Galaxy Far, Far Away" ("กาแลกซีอันไกลแสนไกล") ที่หมายถึงกาแลกซีในเรื่องสตาร์ วอร์สทั้งเรื่อง และยังเป็นการอิงถึงวลีเปิดเรื่องของภาพยนตร์สตาร์ วอร์ส (กาลครั้งหนึ่ง นานมาแล้ว ณ กาแลกซีอันไกลแสนไกล - A long time ago in a galaxy far, far away...) อีกด้วย
== แหล่งข้อมูลอื่น ==
Galactic Federation of Free Alliances ใน Wookieepedia: The Star Wars Wiki
องค์กรและหน่วยงานในสตาร์ วอร์ส
อาสนวิหารวุร์สเตอร์

อาสนวิหารวุร์สเตอร์ (Worcester cathedral) เป็นอาสนวิหารนิกายอังกลิคันตั้งอยู่ที่เมืองวูสเตอร์ บนฝั่งแม่น้ำเซเวิร์น (Severn) ใน สหราชอาณาจักร ชื่อทางการของอาสนวิหารวูสเตอร์ คือ “The Cathedral Church of Christ and the Blessed Virgin Mary”
อาสนวิหารวุร์สเตอร์เดิมก่อตั้งเป็นสำนักสงฆ์เมื่อ ค.ศ. 680 โดยบาทหลวงโบเซล (Bishop Bosel)  ทึ่ฝังศพใต้ดิน (crypt) ภายใต้อาสนวิหารสร้างมาตั้งแต่คริสต์ศตวรรษที่ 10 ในสมัยบาทหลวงนักบุญออสวอลด์  (St Oswald) มหาวืหารที่เห็นในปัจจุบันเป็นสิ่งก่อสร้างระหว่างคริสต์ศตวรรษที่ 12 ถึง คริสต์ศตวรรษที่ 13 แทนอาสนวิหารเดิม
ตามบันทึกของนักบุญบีดสำนักสงฆ์มีนักบวชทั้งชายและหญิงมาตั้งแต่คริสต์ศตวรรษที่ 7  และเปลี่ยนฐานะเป็นสำนักสงฆ์เบ็นเนดิคตินในครึ่งหลังของคริสต์ศตวรรษที่ 10 (ผู้บันทึกท่านหนึ่งกล่าวว่าราวระหว่างปี ค.ศ. 974 ถึง ค.ศ. 977 แต่น่าจะเป็นปี ค.ศ. 969) นักบวชเบ็นเนดิคตินถูกขับจากสำนักสงฆ์เมื่อวันที่ 18 มกราคม ค.ศ. 1540 และแทนที่ด้วยแคนนอน (canon)
สำนักสงฆ์มีส่วนเกี่ยวข้องกับนักบุญแอ็บโบแห่งฟลูรี (Abbo of Fleury) เมื่อนักบุญออสวอลด์เป็นนักบวชในขณะเดียวกัน และเป็นผู้แนะนำกฎฟลูรีหรือกฎการปฏิบัติชีวิตของสำนักสงฆ์ที่วุร์สเตอร์
== อ้างอิง ==
== ดูเพิ่ม ==
ศิลปะกอธิค
อาสนวิหารในสหราชอาณาจักร
== แหล่งข้อมูลอื่น ==
อาสนวิหารวุร์สเตอร์เว็บไซต์ 
อาสนวิหารวุร์สเตอร์ที่ Skyscrapernews.com 
ภาพอาสนวิหารวุร์สเตอร์ 
วูสเตอร์
วุร์สเตอร์
สิ่งก่อสร้างในเทศมณฑลวุร์สเตอร์เชอร์
คริสต์ศาสนสถานแบบกอทิก
สิ่งก่อสร้างภายใต้การพิทักษ์ระดับ 1
สถาปัตยกรรมกอทิกแบบอังกฤษ
คริสต์ศาสนสถานแบบโรมาเนสก์
ปราบธรณี ลูกลำผักชี

ปราบธรณี ลูกลำผักชี  สถิติการชก 14 ครั้ง ชนะ 10 (น็อค 4) แพ้ 4
== เกียรติประวัติ ==
แชมป์ประเทศไทยรุ่นซูเปอร์ฟลายเวท
* ชิง 10 ตุลาคม 2525 ชนะน็อค ภาคใต้ ลิโพวิตันดี ยก 5
* สละแชมป์
== อ้างอิง ==
สถิติการชก
นักมวยสากลชาวไทยรุ่นซูเปอร์ฟลายเวท
กึ๋น

กึ๋น (Gizzard) คืออวัยวะในระบบทางเดินอาหารอย่างหนึ่งพบได้ในสัตว์หลายชนิด เช่นแมลงสาบ สัตว์เลื้อยคลานบางชนิด (แม้กระทั่งไดโนเสาร์กินพืชบางบางชนิด) ในไก่ประกอบขึ้นด้วยผนังกล้ามเนื้อที่แข็งแรง (แมลงสาบมีกึ๋นเช่นกัน แต่มีโครงสร้างไม่เหมือนกับของไก่) มีหน้าที่ในการย่อยเชิงกล
ตามปกติกล้ามเนื้ออย่างเดียวจะทำงานได้ไม่ดีนัก บางครั้งสัตว์จึงจำเป็นต้องกลืนกรวดก้อนเล็กๆ เข้าไปเพื่อช่วยในการย่อย โดยจะเรียกก้อนกรวดเหล่านี้ว่า Gastrolith
กายวิภาคศาสตร์ของสัตว์
อวัยวะ
แนวร่วมอิสลามเพื่อการปลดปล่อยอัฟกานิสถาน

พันธมิตรฝ่ายเหนือ มีชื่อทางการว่า แนวร่วมอิสลามเพื่อการปลดปล่อยอัฟกานิสถาน (جبهه متحد اسلامی ملی برای نجات افغانستان Jabha-yi Muttahid-i Islāmi-yi Millī barāyi Nijāt-i Afghānistān) เป็นกลุ่มพันธมิตรทางทหารที่ดำเนินการในช่วงปลาย ค.ศ. 1996 ถึง 2001 หลังกลุ่มตอลิบาน (เอมิเรตอิสลามอัฟกานิสถาน) ยึดครองกรุงคาบูลในปี ค.ศ. 1996 เดิมพันธมิตรฝ่ายเหนือประกอบด้วยผู้นำคนสำคัญของรัฐอิสลามอัฟกานิสถาน โดยเฉพาะบูร์ฮานุดดีน รับบานี ประธานาธิบดี และอาหมัด ชาห์ มาซูด อดีตรัฐมนตรีกระทรวงกลาโหม กลุ่มมีสมาชิกส่วนใหญ่เป็นชาวทาจิกในช่วงแรก ก่อนที่ในปี ค.ศ. 2000 จะมีผู้นำกลุ่มชาติพันธุ์อื่นเข้าร่วม ซึ่งรวมถึงการิม คอลีลี, อับดุล ราชิด โดสทุม, อับดุลละฮ์ อับดุลละฮ์, มุฮัมมัด โมฮักกิก, อับดุล กอดีร์, ออซิฟ โมฮ์แซนี, อัมรุลลอฮ์ ศอเลฮ์ และอื่น ๆ
พันธมิตรฝ่ายเหนือได้สู้รบกับรัฐบาลตอลิบาน โดยได้รับการสนับสนุนจากอินเดีย, อิหร่าน, รัสเซีย, ทาจิกิสถาน, อิสราเอล, เติร์กเมนิสถาน, สหรัฐ และอุซเบกิสถาน ในขณะที่ฝ่ายตอลิบานได้รับการสนับสนุนจากกองทัพและหน่วยข่าวกรองระหว่างราชการของปากีสถาน ในปี ค.ศ. 2001 พันธมิตรฝ่ายเหนือควบคุมพื้นที่น้อยกว่าร้อยละ 10 ของประเทศ บริเวณทิศเหนือ–ตะวันออกและมีฐานในจังหวัดบาดัคชาน ต่อมาเมื่อสหรัฐโจมตีอัฟกานิสถาน สหรัฐให้การสนับสนุนกองทัพพันธมิตรฝ่ายเหนือในสงครามต่อต้านตอลิบานเป็นเวลาสองเดือน ซึ่งฝ่ายพันธมิตรชนะในเดือนธันวาคม ค.ศ. 2001 หลังตอลิบานถูกขับออกจากอำนาจ พันธมิตรฝ่ายเหนือจึงสลายไปเป็นสมาชิกและพรรคที่สนับสนุนรัฐบาลชั่วคราวอัฟกานิสถาน ซึ่งมีสมาชิกบางส่วนกลายเป็นรัฐมนตรีของแฮมิด คาร์ไซ
== กลุ่ม ==
พันธมิตรฝ่ายเหนือประกอบด้วยกลุ่มใหญ่ 6 กลุ่ม คือ
กลุ่มญะมิอัต อิสลามี (Jamiat –Islami) ก่อตั้งโดยบูร์ฮานุดดีน รับบานี เมื่อ พ.ศ. 2516 เกิดจากการรวมตัวของกลุ่มชาติพันธุ์ต่าง ๆ ส่วนใหญ่เป็นชาวทาจิก กลุ่มนี้ได้รับการสนับสนุนจากอิหร่าน เคยเป็นรัฐบาลมาก่อนตั้งแต่ พ.ศ. 2537 แม้จะเสียอำนาจไป แต่สหประชาชาติยังให้การรับรองรัฐบาลของรับบานีว่าเป็นตัวแทนของอัฟกานิสถาน ตลอดยุคที่ตาลีบันครองอำนาจ
กลุ่มของนายพลมุฮัมมัด กาซิม ฟาฮีม เดิมเป็นกลุ่มของอาหมัด ชาห์ มาซูดที่แยกตัวออกมาจากกลุ่มของรับบานี หลังจากชาห์ มาซูดถูกสังหารด้วยระเบิดพลีชีพเมื่อ 9 กันยายน พ.ศ. 2544 นายพลฟาฮีมจึงขึ้นมาเป็นผู้นำแทน กลุ่มนี้เป็นหนึ่งในมุญาฮิดีนที่เคยทำสงครามขับไล่โซเวียต
กลุ่มจุมบิช อี มิลลี หรือขบวนการอิสลามแห่งชาติ มีฐานที่มั่นที่เมืองมาซารี ชารีฟ ผู้นำคือนายพลอับดุลรอซีด โดสตุม จัดตั้งขึ้นเมื่อ พ.ศ. 2534
พรรคชีอะห์ ฮาซารา หิซบี-วาห์ดัต เป็นกลุ่มมุสลิมชีอะห์เกิดจากกลุ่มเล็ก 8 กลุ่มรวมตัวกัน หัวหน้าพรรคคือ การิม คอลีล มีกำลังเข้มแข็งอยู่ในอัฟกานิสถานตอนกลางจนกระทั่งถูกตาลีบันขับออกไป
กลุ่มซูรออีนาซาร์ จัดตั้งโดย มุฮัมหมัด ซาบิอุลลอห์ ที่แยกตัวออกมาจากกลุ่มของชาห์ มาซูด มีอิทธิพลทางตะวันออกเฉียงเหนือ ซาบิอุลลอห์เสียชีวิตไปเมื่อ พ.ศ. 2527 กลุ่มนี้ได้รับการสานต่อโดยชาห์ มาซูด เพื่อรวบรวมกำลังชาวอุซเบกต่อสู้กับตาลีบัน
กลุ่มของโมลวี มุฮัมหมัด ยูบิสคอลิส แตกออกมาจากพรรคหิซบีอิสลามีเมื่อ พ.ศ. 2522 มีฐานที่มั่นที่เมืองเปศวาร์ เป็นกลุ่มเคร่งศาสนา ต้องการปกครองประเทศด้วยกฎหมายอิสลาม
== อ้างอิง ==
== แหล่งข้อมูลอื่น ==
จรัญ มะลูลีม. พันธมิตรฝ่ายเหนือ ใน อัฟกานิสถาน. กทม. โครงการอาณาบริเวณศึกษา 5 ภูมิภาค สำนักงานกองทุนสนับสนุนงานวิจัย. 2545
ขบวนการทางการเมืองในประเทศอัฟกานิสถาน
รัฐอิสลามอัฟกานิสถาน
WRT54G

Linksys WRT54G คืออุปกรณ์เน็ตเวิร์ก ประเภทไวร์เลสเราเตอร์ ที่ใช้มาตรฐานการส่งข้อมูลตามสายแบบ IEEE 802.3 และไร้สายแบบ IEEE 802.11b/g นอกจากนี้บางรุ่นยังสามารถอัพเกรดหรือเปลี่ยนเฟิร์มแวร์เพื่อให้มีฟังก์ชันการทำงานที่หลากหลายมากขึ้น
ส่วนรุ่นอื่น ๆ ในตระกูลเดียวกัน คือรุ่น WRT54GS, WRT54GL WRTSL54GL
== รุ่นและฮาร์ดแวร์ ==
รุ่นที่สามารถอัพเกรดเฟิร์มแวร์ได้ต้องมีรอมอย่างน้อย 4 MB และใช้ระบบปฏิบัติการลีนุกซ์ ซึ่งจะเป็นรุ่น 1-4 อย่างได้ก็ดี ปัจจุบันมีเฟิร์มแวร์สำหรับรุ่นที่มีรอม 2 MB แล้วเช่นกันคือ WRT54G รุ่น 5 แต่จะใช้ได้เฉพาะเฟิร์มแวร์ของ DD-WRT Micro เท่านั้น โดยต้องเปลี่ยนระบบปฏิบัติการจาก VxWork ให้เป็นลีนุกซ์เสียก่อน
เฟิร์มแวร์ที่เป็นที่นิยมในประเทศไทยมีสองเจ้าคือ DDWRT และ TOMATO
== อ้างอิง ==
ขบวนการฮุกบาลาฮับ

ขบวนการฮุกบาลาฮับ (Hukbalahab Movement) เป็นชื่อย่อของกองทัพประชาชนต่อต้านญี่ปุ่น (Hukbo ng Bayan Laban sa Hapon) ก่อตั้งโดยกลุ่มต่อต้านญี่ปุ่นเมื่อ พ.ศ. 2485 ซึ่งเป็นผู้นำสหภาพคอมมิวนิสต์และสังคมนิยม เมื่อสงครามยุติลงจึงเข้าร่วมการเลือกตั้ง เน้นนโยบายคัดค้านกลุ่มที่เคยร่วมมือกับญี่ปุ่นในนามกลุ่มพันธมิตรเพื่อประชาธิปไตย กลุ่มนี้ได้รับการสนับสนุนในบริเวณภาคกลางและภาคใต้ของเกาะลูซอนในการเลือกตั้งเมื่อ พ.ศ. 2489 แต่ถูกปฏิเสธไม่ให้ได้รับที่นั่งในรัฐสภา กลุ่มนี้จึงหันไปดำเนินการต่อสู้ด้วยวิธีการทางทหาร การก่อกบฏเต็มรูปแบบของขบวนการเกิดขึ้นเมื่อ พ.ศ. 2493 เมื่อกลุ่มนี้เปลี่ยนชื่อเป็นกองทัพปลดแอกประชาชน (Hukbang Mapagpalaya ng Bayan) เพื่อโค่นล้มรัฐบาล กลุ่มนี้เคยยึดเมืองสำคัญบางแห่งในเกาะลูซอนได้ชั่วคราว
ในเดือนสิงหาคม พ.ศ. 2493 รามอน แมกไซไซเข้ามาเป็นรัฐมนตรีกลาโหมแห่งชาติและประสบความสำเร็จในการกวาดล้างขบวนการนี้ภายใต้การสนับสนุนของสหรัฐ สามารถจับตัวคณะกรรมการกลางคอมมิวนิสต์ของขบวนการนี้ได้ในเดือนตุลาคม พ.ศ. 2493 เมื่อแมกไซไซได้เป็นประธานาธิบดีเมื่อ พ.ศ. 2498 เขาดำเนินการกวาดล้างขบวนการนี้ต่อไปจนเหลือสภาพเป็นเพียงกลุ่มโจรใน พ.ศ. 2499
== อ้างอิง ==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
ขบวนการทางการเมืองในประเทศฟิลิปปินส์
ขบวนการต่อต้านญี่ปุ่นระหว่างสงครามโลกครั้งที่สอง
พรรคคอมมิวนิสต์
กองทัพประชาชนใหม่

กองทัพประชาชนใหม่ (New People’s Army) เป็นกองทหารของพรรคคอมมิวนิสต์ฟิลิปปินส์ จัดตั้งขึ้นในช่วงระหว่าง 26 ธันวาคม พ.ศ. 2511 – 7 มกราคม พ.ศ. 2512 ที่จังหวัดตาร์ลัก บนเกาะลูซอน ได้รับการสนับสนุนจากกองกำลังนิยมคอมมิวนิสต์อื่นๆของฟิลิปปินส์ ผู้นำกองทัพคือ เบอร์นาเบ บุสเดโน ใช้ยุทธวิธีการรบแบบกระจายอำนาจสู้กับรัฐบาลฟิลิปปินส์ของเฟอร์ดินานด์ มาร์กอส ที่ประกาศกฎอัยการศึกตั้งแต่เดือนกันยายน พ.ศ. 2515 อย่างมีประสิทธิภาพ ความโหดร้ายของทหารฝ่ายรัฐบาลทำให้ประชาชนหันไปสนับสนุนพรรคคอมมิวนิสต์มากขึ้น จนคาดว่าจะยึดครองประเทศได้ในที่สุด
กองทัพประชาชนเริ่มตกต่ำเมื่อ พ.ศ. 2519 หลังจากรัฐบาลของมาร์กอสถูกโค่นล้ม นางคอราซอน อากีโนขึ้นสืบทอดตำแหน่งแทน กองทัพประชาชนออกมาปฏิเสธกระบวนการรัฐธรรมนูญ ทำให้ความนิยมของประชาชนลดลงและมีความแตกแยกภายในขบวนการมากขึ้น ในสมัยฟิเดล รามอส สถานะของกองทัพยิ่งแย่ลง เมื่อรามอสดำเนินการปิดฐานทัพของสหรัฐอเมริกาในประเทศได้สำเร็จเมื่อ พ.ศ. 2535 ซึ่งเป็นข้อเรียกร้องของกองทัพมานาน และยังยอมรับให้พรรคคอมมิวนิสต์เป็นพรรคที่ถูกต้องตามกฎหมายด้วย
อย่างไรก็ตาม กองทัพยังไม่ได้ยกเลิก ยังมีกองกำลังราวพันคนทำการรบแบบกองโจรในเขตชนบท ยังมีการโจมตีสถานีตำรวจ และการลักพาตัวนายทหาร กองกำลังมีความเข้มแข็งมากขึ้นในช่วง พ.ศ. 2542 – 2543
== อ้างอิง ==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
== แหล่งข้อมูลอื่น ==
Project Ploughshares - Armed Conflict Report 2002, Philippines-CPP/NPA 
U.S. Embassy in Manila - Philippine Communist Party Designated Foreign Terrorist Group 
Statement of the NDFP Negotiating Panel in defense to the U.S. declaring CPP/NPA as a terrorist organization 
New People's Army Extract of article about NPA's tactics and strategy, May 2006 (full article needs subscription)
ขบวนการทางการเมืองในประเทศฟิลิปปินส์
พรรคคอมมิวนิสต์
แนวร่วมประชาธิปไตยแห่งชาติ (ฟิลิปปินส์)

แนวร่วมประชาธิปไตยแห่งชาติ (National Democratic Front) เป็นกลุ่มซ้ายจัดที่ก่อตั้งขึ้นโดยพรรคคอมมิวนิสต์ฟิลิปปินส์เมื่อ 24 เมษายน พ.ศ. 2516 เพื่อระดมกลุ่มต่อต้านต่าง ๆ เข้ามาทำงานร่วมกับพรรค สามารถดึงดูดกลุ่มฝ่ายซ้ายเข้าร่วมได้มาก มีบทบาทในฟิลิปปินส์มากโดยเฉพาะตั้งแต่ พ.ศ. 2521 เป็นต้นมา แต่หลังจากการเข้ารับตำแหน่งของนางโกราซาน อากีโนใน พ.ศ. 2529 ความนิยมของกลุ่มนี้ได้ตกต่ำลง เนื่องจากการเรียกร้องเข้าร่วมในรัฐบาลแห่งชาติเพื่อแลกกับการตกลงทางการเมือง พรรคที่แนวร่วมให้การสนับสนุนก็ล้มเหลวในการเลือกตั้ง พ.ศ. 2530 จนประธานาธิบดีฟิเดล รามอส ยอมให้พรรคคอมมิวนิสต์เป็นพรรคถูกต้องตามกฎหมายเมื่อ พ.ศ. 2535
แนวร่วมได้พยายามเจรจาสันติภาพกับรัฐบาลฟิลิปปินส์ตั้งแต่ พ.ศ. 2537 – 2539 แต่ล้มเหลวตลอดมา แนวร่วมได้ประกาศยุติการเจรจาเมื่อ พ.ศ. 2542 เนื่องจากไม่พอใจการทำข้อตกลงระหว่างสหรัฐกับฟิลิปปินส์และพยายามรื้อฟื้นกิจกรรมและกองทหารขึ้นมาอีก
== อ้างอิง ==
ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
ขบวนการทางการเมืองในประเทศฟิลิปปินส์
พรรคคอมมิวนิสต์
พรรคประชาชนกัมพูชา

พรรคประชาชนกัมพูชา (គណបក្សប្រជាជនកម្ពុជា คณบกฺสบฺรชาชนกมฺพุชา: KPK; Cambodian People’s Party) เป็นพรรคที่สืบทอดมาจากพรรคปฏิวัติประชาชนกัมพูชาที่ก่อตั้งมาตั้งแต่ พ.ศ. 2522 การเปลี่ยนแปลงมาเป็นพรรคประชาชนกัมพูชาเกิดขึ้นเมื่อ พ.ศ. 2534 โดยมีการเปลี่ยนแปลงอุดมการณ์ของพรรค ยกเลิกแนวคิดนิยมคอมมิวนิสต์ก่อนการประชุมสันติภาพที่ปารีส ผู้นำพรรคคือฮุน เซน และ เจีย ซิม พรรคเข้าร่วมการเลือกตั้งใน พ.ศ. 2536 และได้คะแนนเสียงเป็นลำดับที่สอง ได้เข้าร่วมรัฐบาลผสมกับพรรคฟุนซินเปก โดยฮุน เซนได้เป็นนายกรัฐมนตรีคนที่สอง
เดือนกรกฎาคม พ.ศ. 2540 ฮุน เซน เข้ายึดอำนาจและขับไล่สมเด็จกรมพระนโรดม รณฤทธิ์ออกจากตำแหน่ง และจัดให้มีการเลือกตั้งทั่วไปใน พ.ศ. 2541 ซึ่งพรรคได้เสียงมากที่สุดและได้เป็นแกนนำจัดตั้งรัฐบาลผสม
== ดูเพิ่ม ==
แนวร่วมสามัคคีสงเคราะห์ชาติกัมพูชา
กัมพูชายุคใหม่
สาธารณรัฐประชามานิตกัมพูชา
การเมืองกัมพูชา
== อ้างอิง ==
=== บรรณานุกรม ===
Guo, Sujian (2006). The Political Economy of Asian Transition from Communism. Ashgate Publishing, Ltd. .
== แหล่งข้อมูลอื่น ==
เว็บไซต์ CPP
List of incidents attributed to the Cambodian Peoples Party on the START database
พรรคการเมืองในประเทศกัมพูชา
พรรคในระบบพรรคการเมืองเดียว
ฮุน เซน
ปริศนากล

ปริศนากล (mechanical puzzle) เป็นเกมปริศนาที่ใช้อุปกรณ์ในการเล่น เช่น การประกอบหรือหมุนชิ้นส่วน
== ตัวอย่างปริศนากลที่เป็นที่รู้จัก ==
ลูกบาศก์ของรูบิค
ลูกบาศก์โซมา
แทงแกรม
ปริศนา 15

ปริศนา 15 (15 puzzle) เป็นเกมปริศนาชนิดหนึ่ง มีลักษณะเป็นตารางที่มีตัวแผ่นสี่เหลี่ยมที่เขียนด้วยเลขตั้งแต่ 1-15 โดยที่แผ่นสี่เหลี่ยมแต่ละตัวสามารถเลื่อนไปในตำแหน่งที่ว่างได้ ซึ่งจะมีว่างแค่ 1 ตำแหน่ง วิธีการเล่นคือ จะต้องเรียงลำดับของเลขให้ถูกต้องโดยเรียงจาก 1-15 จากซ้ายไปขวา เกมนี้ในตารางขนาดต่าง ๆ ก็จะมือชื่อแตกต่างกันออกไป เช่น บนตาราง 3×3 จะเรียกว่า ปริศนา 8 (8 puzzle)
ปริศนา
พีรามิงส์

พีรามิงส์ (Pyraminx) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีรูปทรงเป็นทรงสี่หน้า
== วิธีการแก้ ==
การแก้ปริศนาพีรามิงส์ใช้การหมุนไม่เกิน 11 ครั้ง โดยมีวิธีเรียงสับเปลี่ยนสีทั้งหมด 933,120 แบบ แต่ละแบบใช้จำนวนครั้งในการหมุนเพื่อแก้ปริศนาดังนี้
== การแข่งขันและสถิติ ==
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้พีรามิงส์ได้เร็วที่สุดอย่างเป็นทางการในปัจจุบันคือ 0,91 วินาที โดย Dominik Górny ในการแข่งขัน 	Byczy Cube Race 2018 ส่วนสถิติในเวลาเฉลี่ย 5 ครั้ง คือ 1,86 วินาที โดย Tymon Kolasiński ในการแข่งขัน Grudziądz Open 2019
== ดูเพิ่ม ==
ลูกบาศก์ของรูบิก
ลูกบาศก์พกพา
การล้างแค้นของรูบิก
ลูกบาศก์ศาสตราจารย์
วี-คิวบ์ 6
วี-คิวบ์ 7
เมกะมิงส์
สแควร์-วัน
สกิวบ์
นาฬิกาของรูบิก
== อ้างอิง ==
ปริศนากล
เมกะมิงส์

เมกะมิงส์ (Megaminx) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีรูปทรงเป็นทรงสิบสองหน้า
== การเรียงสับเปลี่ยน ==
เมกะมิงส์ 12 สี มีวิธีการเรียงสับเปลี่ยนที่แตกต่างกันทั้งหมด 100,669,616,553,523,347,122,516,032,313,645,505,168,688,116,411,019,768,627,200,000,000,000 หรือประมาณ 1068 วิธี
เมกะมิงส์ 6 สี มีวิธีการเรียงสับเปลี่ยนที่แตกต่างกันทั้งหมด 6,144,385,775,971,883,979,645,753,925,393,402,415,081,061,792,664,780,800,000,000,000 หรือประมาณ 6.1×1063 วิธี
== การแข่งขันและสถิติ ==
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขันและสถิติ สถิติการแก้เมกะมิงส์ได้เร็วที่สุดอย่างเป็นทางการในปัจจุบันคือ 27.81 วินาที โดย Juan Pablo Huanqui ในการแข่งขัน CubingUSA Nationals 2018 ส่วนสถิติในเวลาเฉลี่ย 5 ครั้ง คือ 30.39 วินาที โดย Juan Pablo Huanqui ในการแข่งขัน Wuxi Open 2019
== ดูเพิ่ม ==
ลูกบาศก์ของรูบิก
ลูกบาศก์พกพา
การล้างแค้นของรูบิก
ลูกบาศก์ศาสตราจารย์
วี-คิวบ์ 6
วี-คิวบ์ 7
พีรามิงส์
สแควร์-วัน
สกิวบ์
นาฬิกาของรูบิก
== อ้างอิง ==
ปริศนากล
พีรามอร์ฟิกซ์

พีรามอร์ฟิกซ์ (อังกฤษ: Pyramorphix) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีรูปทรงเป็นทรงสี่หน้า และมีชิ้นส่วนทั้งหมด 8 ชิ้น พีรามอร์ฟิกซ์เป็นผลจากการดัดแปลง ลูกบาศก์พกพา ให้เป็น ทรงสี่หน้า
== การเรียงสับเปลี่ยน ==
พีรามอร์ฟิกซ์มีวิธีการเรียงสับเปลี่ยนที่แตกต่างกันทั้งหมด \frac{8!\,3^4}{24}=136080 วิธี
== ดูเพิ่ม ==
พีรามิงส์
ลูกบาศก์ของรูบิก
ปริศนากล
ลูกบาศก์พกพา

ลูกบาศก์พกพา (Pocket Cube) เป็นเกมปริศนาชนิดหนึ่ง มีลักษณะคล้ายลูกบาศก์ของรูบิก แต่มีขนาด 2×2×2
== การเรียงสับเปลี่ยน ==
ลูกบาศก์พกพา 2x2x2 มีวิธีการเรียงสับเปลี่ยนที่แตกต่างกันทั้งหมด \frac{8!\,3^7}{24}=7!\,3^6=3674160 วิธี
== การแข่งขันและสถิติ ==
สถิติโลกอย่างเป็นทางการที่ยอมรับโดยสมาคมลูกบาศก์โลก (World Cube Association) ซึ่งเป็นองค์กรควบคุมการจัดการแข่งขัน และ สถิติ สถิติการแก้ลูกบาศก์พกพาที่เร็วทีสุดอย่างเป็นทางการในปัจจุบันคือ 0.49 วินาที โดย Maciej Czapiewski ในการแข่งขัน Grudziądz Open 2016 ส่วนสถิติในเวลาเฉลี่ย 5 ครั้ง คือ 1.21 วินาที โดย Martin Vædele Egdal ในการแข่งขัน Kjeller Open 2018
== ดูเพิ่ม ==
ลูกบาศก์ของรูบิก
การล้างแค้นของรูบิก
ลูกบาศก์ศาสตราจารย์
วี-คิวบ์ 6
วี-คิวบ์ 7
พีรามิงส์
เมกะมิงส์
สแควร์-วัน
สคิวบ์
นาฬิกาของรูบิก
== อ้างอิง ==
ปริศนากล